Friday I'm In Love

Friday I'm In Love ialah sebuah siri drama komedi romantik Malaysia 2012 arahan Faizul A. Rashid, dengan idea oleh Ahmad Izham Omar. Ia dibintangi oleh Qi Razali, Nelydia Senrose, Aiman Hakim Ridza, Zoey Rahman, Ryzal Jaafar dan Bella Dally. Siri ini memulakan tayangan perdana di Slot Aurora TV9 dari 19 April hingga 18 Julai 2012. Tajuk drama ini diambil daripada lagu nyanyian kumpulan The Cure dengan judul sama.

Episod terakhir drama ini disiarkan dalam bentuk telefilem pada 18 Julai 2012. Siri ini boleh didapati melalui penstriman dalam talian di saluran YouTube rasmi TV9.

Sinopsis
Mengisahkan tentang Awang (Qi Razali), seorang remaja yang juga merupakan seorang pembantu kepada sebuah kedai buku dan bersahabat baik dengan Ana (Bella Dally), Nisha (Nelydia Senrose), Pitt (Aiman Hakim Ridza), Jo (Zoey Rahman) dan Hansem (Ryzal Jaafar). Awang menyambut hari jadinya yang ke-21 bersama mereka pada hari Jumaat di kedai kopitiam milik bapa Nisha.

Sedang mereka sibuk berbual, Awang terlihat seorang gadis cantik iaitu Amy dan secara tiba-tiba juga Awang cuba sedaya-upaya untuk berkenalan dengan dia. Tanpa disedari, mereka menjadi serasi dan Awang telah jatuh cinta kepada Amy dan kisah cinta mereka berterusan pada hari Sabtu, Ahad, Isnin, Selasa, Rabu… tetapi pada hari Khamis, Amy menamatkan percintaan mereka dengan mengakui bahawa dia telah pun berkahwin. Awang berasa sangat kecewa, namun pada hari seterusnya, dia bangun dengan ingatan kabur tentang Amy dan bertemu pula dengan Bella, dan jatuh cinta sekali lagi.

Pelakon

Pelakon utama
 Qi Razali sebagai Awang
 Nelydia Senrose sebagai Nisha
 Aiman Hakim Ridza sebagai Pitt
 Zoey Rahman sebagai Joe
 Ryzal Jaafar sebagai Hansem
 Bella Dally sebagai Ana

Pelakon pembantu
 Liza Abdullah sebagai ibu Awang
 Hafidzuddin Fazil sebagai bapa Awang
 Mustapha Kamal sebagai Uncle Ali
 Didie Alias sebagai Aunty Berlian
 Rosnah Johari sebagai Nenek Nurbaya
 Zain Saidin sebagai Zane

Pelakon undangan
 Fouziah Gous sebagai Amy
 Puteri Sarah Liyana sebagai Bella
 Ayang Hussein sebagai Cherisha
 Miera Leyana sebagai Dina
 Nabila Huda sebagai Elly
 Izara Aishah sebagai Fatin
 Tunku Hanis sebagai Helena
 Chomel Fana sebagai Imelda
 Tania Hudson sebagai Janna 
 Diana Amir sebagai Mia
 Tasha Shilla sebagai Odette Julia
 Elya Miera sebagai Laila Majnun
 Along Eyzendy sebagai James Beng
 Faizal Ismail sebagai DJ FBI

Pelakon tambahan
 Risteena Munim sebagai dirinya sendiri

Trivia
Sebelum mencapai kemasyhuran, Risteena Munim dan Ezzaty Abdullah memegang watak kecil dalam drama ini.

Rujukan

Drama Melayu 2012
Rancangan TV9